Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 494

c) A Megállapodás résztvevőinek a Megállapodás módosítására irányuló határozata alapján a jelen ágazati megállapodás résztvevői (a résztvevők) megvizsgálják a határozatot, és elbírálják annak a jelen ágazati megállapodásra való alkalmazhatóságát. Az említett elbírálásig a Megállapodás módosításai nem alkalmazandók a jelen ágazati megállapodásra. Ha a résztvevők el tudják fogadni a Megállapodás módosításait, erről írásban tájékoztatják a Megállapodás résztvevőit. Abban az esetben, ha a résztvevők nem tudják elfogadni a Megállapodás módosításait – amennyiben azok alkalmazása a hajóépítést érinti –, tájékoztatják kifogásaikról a Megállapodás résztvevőit, és konzultációkat kezdeményeznek velük a kérdések megoldása céljából. Ha nem érhető el egyetértés a két csoport között, a módosítások hajóépítést érintő alkalmazása tekintetében a résztvevők álláspontja érvényesül.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes